Evin Rubar

Evin Rubar (født 14. desember 1975) er en svensk fjernsynsjournalist av kurdisk opprinnelse. Hun er kjent for kontroversielle dokumentarer om bl.a. muslimske internatskoler og om «ekstremfeminisme» i Sverige.

Evin Rubar har mottatt Stiftelsen Staten och Rättens journalistpris (2003) for dokumentaren I skolans våld og TV-prisen Kristallen (2005) i kategorien «årets fornyer».

Hennes dokumentar Könskriget ble våren 2005 sendt i to deler på programmet Dokument inifrån på SVT, og førte til omfattende debatt om organisasjonen ROKS og om sosiologen Eva Lundgren. I mars 2006 ble dokumentaren dømt for partiskhet i den svenske granskningsnemnda for radio og fjernsyn.http://svt.se/2.27170/1.561888/svt-reportrar_jo-anmaler_granskningsnamnden Rubar beskyldte da granskningsnemnda for å være partisk fordi nemndlederen, den konservative politikeren og nåværende kulturminister Lena Adelsohn Liljeroth, selv tidligere har vært aktiv i krisesenterbevegelsen.http://www.dn.se/debatt/javig-ledamot-nar-konskriget-falldes-1.529384 Rubars klage til Justitieombudsmannen ble imidlertid avvist og avgjørelsen om partiskhet derfor stående.

 Filmografi 
 I skolans våld, 2003
 I skolans våld 2, 2004g
 Könskriget, 2005
 Högerhoppet, 2006
 Det svenska sveket, 2007
 Rör inte min sup, 2007
 Syndabockarna, 2008
 Slaget om muslimerna, 2009
 Vårdlotteriet, 2011

 Referanser 

Kategori:Svenske journalister